## 12. évfolyam

Óraszám: 120 óra

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. Portrék a XX. század magyar irodalmából: Móricz Zsigmond, Wass Albert | 10 |
| 2. A modernizmus kései korszakának irodalma | 17 |
| 3. A magyar irodalom a XX. században | 44 |
| 4. A XX. századi történelem az irodalomban | 8 |
| 5. Kortárs magyar irodalom | 5 |
| 6. Összefoglalás, számonkérés, felkészülés az érettségi vizsgára | 36 |
| *Összes óraszám:* | *120* |

*1. Portrék a XX. század magyar irodalmából: Móricz Zsigmond, Wass Albert*

Óraszám: 10 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* tisztában van a XX. sz.-i történelem sorsfordító erejével, az egyéni sors éa s közösségi élmények műalkotásra gyakorolt hatásával
* képes Móricz és Wass néhány alkotásának sok szempontú megközelítésére, saját álláspont kifejtésére
* képes adott szempontú, önálló műértelmezésre (novellaelemzés megfogalmazására)

A témakör tanulása eredményeként a tanuló:

* ismeri Móricz és Wass Albert helyét a magyar epika történetében
* ismeri az írók alkotásmódjának jellemzőit
* alkalmassá válik a művek értelmezéseinek kritikus befogadására
* képes a szépirodalmi szövegekben megjelenített értékek, erkölcsi kérdések, motivációk, magatartásformák felismerésére

Fejlesztési feladatok és ismeretek

* Művelődéstörténeti kitekintés: a stílusok egyidejűségének, az olvasóközönség átalakulásának, az irodalmi elbeszélés, a film és más médiumok kapcsolatának vizsgálata
* Világkép és műfajok, kompozíciós, poétikai és retorikai megoldások összefüggéseinek felismertetése
* Egyes műfaji konvenciók jelentéshordozó szerepének megismerése
* Kötelező olvasmány: Móricz Zsigmond: Tragédia
* Kötelező olvasmány: Úri muri
* A művek történeti nézőpontú megközelítése, a megjelenő esztétikai, lét- és történelemfilozófiai kérdések és válaszok értelmezése
* Történelmi sorskérdések vizsgálata az adott szerzők műveiben
* A transzszilván irodalom fogalmának, irodalomtörténeti jelentőségének tisztázása
* Kötelező olvasmány: Wass Albert: Adjátok vissza a hegyeimet!
* Memoriter: Üzenet haza (részlet)

Fogalmak: naturalizmus, szabad függő beszéd, transzszilván irodalom

Javasolt tevékenységek

* A hazához fűződő viszonyt ábrázoló szövegek olvasása, a művek közös értelmezése az elbeszéléselmélet alapfogalmainak segítségével
* Társadalmi, közösségi és egyéni konfliktusok, kérdésfelvetések történelmi, szellemtörténeti hátterének feltárása
* beszámoló / könyvajánló készítésére egyéni olvasmányélménye alapján
* részvétel a Wass Albert felolvasó marathonon

*2. A modernizmus kései korszakának irodalma (Az avantgárdtól a posztmodernig)*

Óraszám: 17 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* megismeri a 20. századi irodalom néhány meghatározó tendenciáját
* megismeri a 20. sz. eleji stílusirányzatok létrejöttét, a csoportok, programok szándékait, esztétikai elveit, poétikai megoldásait
* megérti a magyar avantgárd sajátos helyzetét, Kassák szerepét.
* képes önálló műértelmezések megfogalmazására
* lehetőséget kap saját olvasmányélményeinek előadására (műbemutatás / ajánlás).
* megismeri a 20. századi és/vagy kortárs dráma és színház néhány jellemző tendenciáját
* elemez egy-két jelentős 20. századi vagy kortárs alkotást, újításaiknak (vagy a hagyomány és újítás kettősségének) figyelembevételével bemutatja dramaturgiájuk sajátosságait
* megismer néhány álláspontot a művek értelmezéséhez
* alkalmassá válik a művek értelmezéseinek kritikus befogadására.

A témakör tanulása eredményeként a tanuló:

* ismeri egy kiemelkedő lírikus portréját, egy-két művét (pl. T. S. Eliot)
* ismer néhány jellemző, jelentős 20. századi epikus és drámai művet, részletet és kortárs szerzők epikai és lírai alkotásait
* ismeri Nietzsche, Bergson, Freud nézeteit, irodalomra gyakorolt hatásukat

Fejlesztési feladatok és ismeretek

* Stílustörténeti és irodalomtörténeti fogalmak használata műértelmezésekben
* Művelődéstörténeti áttekintés: a XIX-XX. század fordulójának filozófiai, művészeti és irodalmi irányzatainak tanulmányozása
* A művészet- és irodalomtörténetben a modernség/modernizmus jelentőségének vizsgálata.
* Az avantgárd mozgalmak művészeti és politikai szerepének, jelentőségének megismerése
* Az egzisztencializmus és a posztmodern filozófia irodalmi hatásának felfedezése
* Valóság és fikció, a bűntelenség és bűnösség, létbe vetettség filozófiai kérdéseinek értelmezése
* A XX. századi irodalom néhány meghatározó tendenciájának megismertetése.
* Az önálló olvasóvá válás támogatása, felkészítés a tanulói szerző- és műválasztásokra, a választott művek önálló feldolgozására és megosztására.
* Kimerülés és újra feltöltődés: a kísérleti irodalom és az olvasóközönség viszonya, a posztmodern változó meghatározása
* Avantgárd mozgalmak
* Apollinaire: A megsebzett galamb...
* Kassák: A ló meghal. a madarak kirepülnek (részletek)
* T. S. Eliot: A háromkirályok utazása (részlet)
* Kafka: Az átváltozás
* Mann: Mario és a varázsló
* Brecht: Kurázsi mama
* Kötelező olvasmány: Beckett: Godot-ra várva vagy Dürrenmatt: A fizikusok
* A posztmodern világirodalom
* Hrabal: Sörgyári capricció (részletek)
* Marquez: Száz év magány (részletek)

Fogalmak: dekadencia életfilozófia, pszichoanalízis a nyelv és a személyiség válsága avantgárd futurizmus, dadaizmus, expresszionizmus, konstruktivizmus, kubizmus szabad vers, kései modernség, objektív költészet, intellektuális költészet, abszurd dráma, kétszintes dráma, mítoszregény, posztmodern

Javasolt tevékenységek

* művek, műrészletek feldolgozása: alkotói nézőpontok, látásmódok, témák, történeti, kulturális kontextusok megvitatása
* irodalmi szövegek és társművészeti alkotások összehasonlító elemzése
* kiállítás/ film megtekintése
* regények otthoni olvasása
* adott szempontrendszerre épülő beszámolók a művekről
* az osztály lehetőség szerint megtekint egy színházi előadást (vagy felvételét), és közös elemzéssel értékeljük az adott interpretációt

*3.1 József Attila életműve*

Óraszám: 10 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére eléri az alábbiakat:

* műelemzések során megismeri József Attila jellemző lírai témáit, motívumait, poétikai megoldásait
* felkészül önálló versértelmezések megfogalmazására

A témakör tanulása eredményeként a tanuló:

* ismeri az életmű főbb alkotói korszakait József Attila helyét, szerepét a magyar irodalom történetében, írásművészetének jellegét
* képessé válik az életmű jellemzőinek bemutatására
* képes a műveiről szóló vélemények, elemzések értelmezésére, kritikus befogadására
* egy-egy szóbeli témakörben kijelölt feladat kifejtésére, memoriterek tolmácsolására.
* képes önálló versértelmezések megfogalmazására
* képes memoriterek tolmácsolására

Fejlesztési feladatok és ismeretek

* József Attila életműve főbb témáinak (pl.: haza, táj, szerelem, külváros és szegénység, lélekábrázolás, értékszembesítés, közéleti és gondolati költészet) és versformáinak, költői eszközeinek tanulmányozása
* A költői pálya indulása, a költői életút szakaszolásának lehetséges változatai
* József Attila helyének tisztázása saját kora szellemi életében (vitái és kapcsolatai kortársaival)
* Az életmű főbb sajátosságainak megismerése az életmű különböző szakaszaiból származó törzsanyagban megnevezett vers elemzésével:
* Nem én kiáltok
* Memoriter: Reménytelenül
* Holt vidék
* Óda
* Memoriter: Óda (részlet)
* Flóra
* Kései sirató
* A Dunánál
* Tudod, hogy nincs bocsánat
* Nem emel föl

Fogalmak: tárgyias tájvers, komplex kép, óda, dal, műfajszintézis, létértelmező vers, önmegszólító vers, dialogizáló versbeszéd

Javasolt tevékenységek

* Annak közös vizsgálata, hogy az életút meghatározó tényei hogyan függnek össze a pályaképpel és a kor társadalmi-történelmi viszonyokkal
* József Attila nagy gondolati verseinek elemzése, a művek filozófiai, esztétikai összetettségének vizsgálata tanári útmutatással
* A komplex képek elemzése révén (is) a kreativitás, a képzelőerő, a képzettársítási képesség fejlesztése.
* Műelemzések: jellemző lírai témák, stílusirányzati jellemzők, poétikai megoldások feltárása közösen
* Utóéletének, a József Attila-kultusz születésének, a költői életmű XX. századi recepciójának tanulmányozása internetes kutatómunkával
* megzenésített versek hallgatása
* önálló versértelmezések készítése

*3.2 Portrék a XX. század magyar irodalmából: Örkény István, Szabó Magda, Kányádi Sándor*

Óraszám: 8 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* képet kap a művészek erkölcsi felelősségvállalásáról
* példát kap emberi, erkölcsi helytállásról
* megismeri a XX. sz.-i alkotók emberi arculatát és poétikai sajátosságait
* megismeri a groteszk látásmód és a hagyományőrzés szerepét

A témakör tanulása eredményeként a tanuló:

* felismeri, hogy az írói-költői felelősség, szociális-társadalmi együttérzés, világnézet, egyéni látásmód és kapcsolat a hagyományhoz változatos módon, sokféle műfajban és tematikában szólalhat meg
* fejlődik erkölcsi érzéke és nő felelősségtudata

Fejlesztési feladatok és ismeretek

* A XX. századi szerzők szerepének megismerése a magyar irodalomban
* Az erkölcs, hit, egyén és közösség, egyén és egyén viszonyának, kapcsolatának megvilágítása lírai, epikai, drámai alkotásokban
* Kötelező olvasmány: Örkény István: Tóték
* Egyperces novellák
* Kötelező olvasmány: Szabó Magda: Az ajtó
* Kányádi Sándor: Fekete-piros
* Halottak napja Bécsben
* Sörény és koponya (részlet)
* Memoriter: Valaki jár a fák hegyén

Fogalmak: groteszk, abszurd, egyperces, családregény, kálvinista és katolikus értékrend szembenállása, önéletrajziság

Javasolt tevékenységek

* Összehasonlító elemzés készítése közös téma, motívum, műfaj vagy forma alapján
* Műelemzések: jellemző lírai témák, stílusirányzati jellemzők, poétikai megoldások feltárása közösen
* Kedvenc művekből prezentáció

*3.3 Metszetek a XX. század magyar irodalmából*

Óraszám: 23 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére eléri az alábbiakat:

* megismeri a 20. századi irodalom tematikai és formai sokszínűségét
* megismerkedik az alkotók helyével, szerepével a magyar irodalom történetében
* szembesül azzal is, hogy az írók/költők megítélése történelmi koronként változó
* példát kap erkölcsi helytállásról
* a művészek erkölcsi felelősségvállalásáról
* tapasztalja, hogy az írói-költői felelősség, szociális-társadalmi együttérzés, világnézet, egyéni látásmód és kapcsolat a hagyományhoz változatos módon, műfajban és tematikában szólalhat meg

A témakör tanulása eredményeként a tanuló:

* tisztában van az adott 20. századi szerzők életművének jellegével az alkotók helyével, szerepével a magyar irodalom történetében
* a szerzők kapcsán alkalmassá válik a műveikről szóló véleményeknek, elemzéseknek az értelmezésére
* képes egy-egy szóbeli témakör kifejtésére
* képes memoriterek tolmácsolására,
* tisztában van Radnóti életművének jellegével a költő helyével, szerepével a magyar irodalom történetében Vergilius rá tett hatásával
* felismeri jellemző műfajait, versformáit
* képes együtt érezni a szenvedőkkel

Fejlesztési feladatok és ismeretek

* A XX. századi szerzők szerepének megismerése a magyar irodalomban
* A század irodalmi törekvéseinek, sajátosságainak, írói-költői csoportjainak megismerése
* Metszetek egyéni utakon: Szabó Dezső, Krúdy Gyula és Weöres Sándor
* Metszetek a modernista irodalomból – a Nyugat alkotói: Szabó Lőrinc, Radnóti Miklós
* Metszetek az erdélyi, délvidéki és kárpátaljai irodalomból: Dsida Jenő, Reményik Sándor, Áprily Lajos
* Metszet a ,,Fényes szellők nemzedékének” irodalmából: Nagy László
* Metszet a tárgyias irodalomból: Pilinszky János
* Történelmi kataklizmák és egyéni helytállások lírai ábrázolásának tanulmányozása Radnóti költészetében
* Történelmi traumák, nemzeti tragédiák ábrázolásának tanulmányozása a transzszilván irodalomban
* Az erkölcs, hit, egyén és közösség viszonyának kérdései lírai és prózai alkotásokban
* Szabó Dezső: Feltámadás Makucskán
* Krúdy Gyula: Szindbád. A hídon vagy Szindbád útja a halálnál
* Weöres Sándor: Rongyszőnyeg (részletek)
* Szabó Lőrinc: Semmiért egészen, Mozart hallgatása közben
* Radnóti Miklós: Járkálj csak, halálraítélt!, Hetedik ecloga
* Memoriter: Radnóti Miklós: Hetedik ecloga (részlet)
* Erőltetett menet
* Razglednicák
* Dsida Jenő: Nagycsütörtök, Arany és kék szavakkal
* Memoriter: Reményik Sándor: Halotti beszéd a hulló leveleknek
* Eredj, ha tudsz
* Áprily Lajos: Tavasz a Házsongárdi temetőben
* Memoriter: Áprily Lajos: Március
* Memoriter: Nagy László: Ki viszi át a szerelmet
* Adjon az isten
* Pilinszky János: Halak a hálóban
* Apokrif. Négysoros
* Illyés Gyula:Puszták népe (részletek)

Fogalmak: életrajzi ihletettség, kulturális veszteség, ekloga, eklogaciklus, razglednica, szerepvers,, ,Fényes szellők nemzedéke” tárgyias irodalom

Javasolt tevékenységek

* a lírai beszédmód változatainak értelmezése csoport és páros munkában
* a korszakra és az egyes alkotókra jellemző beszédmódok feltárása
* néhány jellegzetes alkotás összevetése kettéosztott naplóval
* összehasonlító elemzés készítése közös téma, motívum, műfaj vagy forma alapján
* téma, hangnem, beszédhelyzet és műfaj összefüggéseinek megfogalmazása néhány jellegzetes példán

*3.4 Színház- és drámatörténet: Örkény István és Szabó Magda*

Óraszám: 3 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* a művek elemzése alapján betekint a XX. század történelmi, erkölcsi, filozófiai konfliktusaiba
* felismeri a groteszk jegyeket a művekben és az életünkben
* megismer két jellemző drámatechnikát
* betekint a mai színházi életbe

A témakör tanulása eredményeként a tanuló:

* a művek színházi megtekintése révén megérti, hogy minden előadás egy sajátos interpretáció
* felismeri a művészet közösségformáló erejét
* fejlődik ítélőképessége, kritikai és erkölcsi érzéke

Fejlesztési feladatok és ismeretek

* Álláspontok megismerése és kialakítása a feldolgozott drámák problémafelvetésével kapcsolatban
* A drámai művekben a befogadó elé tárt társadalmi, közösségi és egyéni konfliktusok felismerése, megfogalmazása, megértése
* A megmaradásért folytatott harc és az azért szükségképpen hozott áldozatok felismerése
* Kötelező olvasmány: Örkény: Tóték (dráma)
* Kötelező olvasmány: Szabó Magda: Az a szép fényes nap (részlet)

Fogalmak: totalitárius, történelmi dráma

Javasolt tevékenységek

* a drámai művek vagy műrészletek egyéni olvasása, megismerése, közös elemzése
* Ismerkedés a korszakban kidolgozott dramaturgiai eljárásokkal
* az önálló színházlátogatóvá válás támogatása, felkészítés a tanulói szerző- és műválasztásokra, és a velük kapcsolatos vélemények megosztására
* színházlátogatás/ filmfeldolgozás megtekintése
* az interpretációk közös értékelése

*4. A XX. századi történelem az irodalomban: Trianon, világháborúk, Holokauszt, Kommunista diktatúra, 1956*

Óraszám: 8 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* fogékonnyá válik az irodalmi szövegekben megfogalmazott közösségi és magánemberi erkölcsi dilemmák átélésére
* a jelentéstulajdonítás során kapcsolatot keres az európai és a magyar irodalom nagy hagyományaival, kódjaival
* kreativitása, képzelőereje, képzettársítási képessége fejlődik

A témakör tanulása eredményeként a tanuló:

* vívódó, az örök értékeket védő, a magyarság sorsát egyetemes horizontba helyező műveket ismer meg
* átérzi lét erkölcsi aspektusait a háború, világégés idején
* tudatosítja az olvasott szövegek jellegzetes retorikai alakzatainak hatását

Fejlesztési feladatok és ismeretek

* Irodalmi szövegek elhelyezése történelmi kontextusban
* Irodalmi szövegekben megfogalmazott közösségi és magánemberi erkölcsi dilemmák felismerése, megvitatása a megadott témák mentén:
* Trianon:
* Juhász Gyula: Trianon
* Vérző Magyarország (szerk.: Kosztolányi)
* Lyka Károly: Magyar művészet- magyar határok (részletek)
* Világháborúk:
* Gyóni Géza: Csak egy éjszakára
* Holokauszt: Szép Ernő: Emberszag (részletek)
* Borowski: Kővilág
* Kommunista diktatúra:
* Illyés: Egy mondat a zsarnokságról vagy Orwell: 1984 (részletek)
* 1956
* Nagy Gáspár: Öröknyár: elmúltam 9 éves
* A Fiú naplójából
* Márai: Mennyből az angyal vagy Halotti beszéd

Javasolt tevékenységek

* A nemzeti identitás meghatározó lírai szövegeinek olvasása, megértése, megbeszélése közösen
* Az olvasott szövegek szerkezeti egységeinek megfigyelése, a szerkezeti egységek retorikai funkcióinak azonosítása
* Egyes olvasott szövegek jellegzetes retorikai alakzatainak megfigyelése

*5. Kortárs magyar irodalom*

Óraszám: 5 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* képessé válik az irodalmi szövegekben megfogalmazott aktuális közösségi és magánemberi viselkedési formák megítélésére
* a jelentéstulajdonítás során kapcsolatot keres a korábbi irodalom kódjaival
* a kreativitás, a képzelőerő, a képzettársítási képesség fontosságát éli meg

A témakör tanulása eredményeként a tanuló:

* a jelenkori, saját maga, családja által is tapasztalt élethelyzeteket középpontba helyező műveket ismer meg
* tudatosítja az olvasott szövegek nyelvi jellegzetességeit
* megtapasztalja az intertextualitás jelentésképző erejét
* értő, érdeklődő, kritikusan gondolkodó olvasóvá válhat

Fejlesztési feladatok és ismeretek

* A jelenkor létproblémáinak megjelenítése a kortárs alkotók műveiben
* Az olvasott szövegek szerkezeti egységeinek megfigyelése, a szerkezeti egységek retorikai funkcióinak azonosítása
* Egyes olvasott szövegek jellegzetes retorikai alakzatainak megfigyelése
* A szaktanár szabadon választhat a kortárs magyar irodalom műveiből
* Pl. Lázár Ervin: A bajnok
* Esterházy Péter: Esti Kornél tolvaja
* Háy János: A gyerek
* Dragomán György: A fehér király
* Kovács András Ferenc, Orbán János Dénes, Orbán Ottó, Markó Béla, Bodor Ádám stb. művei

Javasolt tevékenységek

* a tanuló lehetőséget kap beszámoló / könyvajánló készítésére egyéni olvasmányélménye alapján
* kiselőadás, vita
* pármunka, csoportmunka,
* önálló tájékozódás az interneten, műválasztás, listakészítés,
* rövid esszé, összehasonlítás,
* részvétel a helyi Kortárs vers-zene fesztiválon
* író-olvasó találkozón való részvétel

*6. Összefoglalás, rendszerezés. Felkészülés az érettségi vizsgára*

Óraszám: 36 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* felelevenítse a tanév során szerzett ismereteit
* elemzőkészsége elmélyüljön
* hiányos ismereteit kiegészítse
* az irodalmi korszakok, művek közötti összefüggéseket jobban átlássa

A témakör tanulása eredményeként a tanuló:

* egységében látja át a tanév anyagát
* értő olvasóként összevetheti a tanult kisepikai és nagyepikai műfajok jellegzetességeit az egyes művek alapján
* még árnyaltabb véleményt tud megfogalmazni a tárgyalt nagyepikai művekben megjelenő problémákkal, jelenségekkel kapcsolatban
* alkalmassá válik a művek értelmezéseinek kritikus befogadására
* alkalmassá válik a művek önálló értelmezésére az érettségi vizsgán
* alkalmassá válik érvelő fogalmazás megalkotására az írásbeli
* alkalmassá válik a szóbeli érettségi témakör anyagának összeállítására és az abban megjelölt feladat kifejtésére.

Fejlesztési feladatok és ismeretek

* a négyéves tananyag átismétlése, rendszerezése megadott szempontrendszer alapján
* a műnemek, műfajok, stílusirányzatok és egyéb fogalmak rendszerezése
* a szövegértés fejlesztése
* a novella- és verselemzési készség fejlesztése
* a gyakorlati írásbeliség és szóbeliség műfajai

Javasolt tevékenységek

* fogalmak újbóli tisztázása
* szövegértési feladatlapok íratása, a tanulságok elemzése
* novellaelemzés önállóan, a tanulságok elemzése
* egy vers elemzése önállóan, a tanulságok elemzése
* összehasonlító verselemzés önállóan, a tanulságok elemzése
* műnemek, műfajok, stílusirányzatok közös ismétlése, felismerésük tesztelése
* verstani és stilisztikai ismeretek közös ismétlése
* a legjelentősebb életművek és nagyepikai alkotások projektmunkában való áttekintése
* grafikus szervezők használatával vázlatírás
* táblázatok készítése
* kettéosztott napló
* érvelés és műelemzés
* hibaelemzés szóbeli megbeszéléssel
* az előző évek érettségi feladatainak megoldása
* próba érettségi szóban és írásban